CELEX: 32022D1238
Language: sl
Date: 2022-07-18 00:00:00
Title: Sklep Sveta (SZVP) 2022/1238 z dne 18. julija 2022 o podaljšanju mandata posebnega predstavnika Evropske unije za Afriški rog in o spremembi Sklepa (SZVP) 2021/1012

19.7.2022   
               
               
                  SL
               
               
                  Uradni list Evropske unije
               
               
                  L 190/127
               
            
         SKLEP SVETA (SZVP) 2022/1238
         z dne 18. julija 2022
         o podaljšanju mandata posebnega predstavnika Evropske unije za Afriški rog in o spremembi Sklepa (SZVP) 2021/1012
         SVET EVROPSKE UNIJE:
         ob upoštevanju Pogodbe o Evropski uniji ter zlasti člena 33 in člena 31(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 8. decembra 2011 sprejel sklep o imenovanju posebnega predstavnika Evropske unije (PPEU) za Afriški rog.
                  
               
                     (2)
                  
                  
                     Svet je 21. junija 2021 sprejel Sklep (SZVP) 2021/1012 (1) o imenovanju Annette WEBER kot PPEU za Afriški rog. Mandat PPEU se izteče 31. avgusta 2022.
                  
               
                     (3)
                  
                  
                     Mandat PPEU bi bilo treba podaljšati za nadaljnjih 24 mesecev in določiti nov referenčni finančni znesek za obdobje od 1. septembra 2022 do 31. avgusta 2024.
                  
               
                     (4)
                  
                  
                     PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
                  
               SPREJEL NASLEDNJI SKLEP:
         
            Člen 1
            Mandat posebne predstavnice Evropske unije (PPEU) za Afriški rog Annette WEBER se podaljša do 31. avgusta 2024. Svet lahko na podlagi ocene Političnega in varnostnega odbora in predloga visokega predstavnika Unije za zunanje zadeve in varnostno politiko odloči, da mandat PPEU predčasno preneha.
         
         
            Člen 2
            Sklep (SZVP) 2021/1012 se spremeni:
            
                        (1)
                     
                     
                        v členu 5(1) se doda naslednji pododstavek:
                        „Referenčni finančni znesek za kritje odhodkov, povezanih z mandatom PPEU, za obdobje od 1. septembra 2022 do 31. avgusta 2024 je 4 744 381,14 EUR.“;
                     
                  
                        (2)
                     
                     
                        v členu 14 se drugi stavek nadomesti z naslednjim:
                        „PPEU predloži Svetu, VP in Komisiji redna poročila o napredku, do 31. maja 2024 pa celovito končno poročilo o izvajanju mandata.“.
                     
                  
         
            Člen 3
            Ta sklep začne veljati na dan sprejetja.
         
         
            V Bruslju, 18. julija 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta (SZVP) 2021/1012 z dne 21. junija 2021 o imenovanju posebnega predstavnika Evropske unije za Afriški rog (UL L 222, 22.6.2021, str. 27).